Nama ini merupakan nama orang dalam bahasa Cina; nama keluarganya ialah *Kong*.

**Karen Kong** (Cina Tradisional: 龔柯允code: zh is deprecated , Cina Ringkas: 龚柯允code: zh is deprecated ) merupakan penyanyi yang dilahirkan pada 7 Disember 1984 dari Labuan, Malaysia Timur. Kebanyakan peminatnya terdiri daripada penduduk Asia Tenggara termasuk Malaysia, Singapura, Brunei, Filipina dan Indonesia.

Biografi
--------

Karen Kong adalah lepasan SMK St Anne, Labuan. Beliau pernah mencuba nasib dengan menguji bakat di *Malaysian Idol* pada tahun 2004 dengan menyanyi lagu *Menghitung Hari* (nyanyian asal Kris Dayanti) di hadapan juri tetapi gagal mara ke peringkat seterusnya.

*Single* pertama Karen dilancarkan pada bulan Januari 2007. EP sulung beliau yang sama tajuknya turut merangkumi lagu *Cinta Hello Kitty* dan *Ku Tak Upaya*, yang digubah oleh penulis lirik Malaysia Asmin Mudin (yang juga pernah mengarang *Gemilang* dendangan Jaclyn Victor) dan dimainkan oleh beberapa stesen radio termasuk Era FM, Xfresh FM dan sebagainya. 

Pada 15 Januari 2007, munculnya album sulungnya bertajuk *Mulakan*. Album ini memuatkan single pertama tersebut serta sembilan buah lagu lain termasuk "Na Na Na Nada Cinta" yang disadur pada sebuah lagu Jepun. Pada 17 Julai tahun yang sama, Karen melakar sejarah muzik Malaysia dengan mengadakan konsert dalam talian yang julung kali diadakan oleh mana-mana artis Malaysia. Pada bulan September, beliau mengumumkan rancangan menghasilkan sebuah album berbahasa Mandarin.

Album itu yang berjudul *Showtime* dijadualkan keluar pada 29 Oktober, tetapi halangan besar dihadapi apabila syarikat rakaman beliau mendapati kedai muzik tidak sanggup menjualkan albumnya, maka album ini hanya akan dapat dibeli dalam satu jelajah 50 lokasi di seluruh negara. Sepanjang jelajah ini, beliau berjaya menjual lima ribu salinan album *Showtime*.

Diskografi
----------

* *Mulakan (2007)*

*Showtime* (2007)
1. "li dao"
2. "Showtime" ft. Namewee
3. "zhen zhen tiao" (Akan)
4. "ju jia lv xing"
5. "chen mo mi mi" (Dalam Bahasa Sayu)
6. "ni zai na li" (Di Mana kah kamu?)
7. "ni ben a ni"
8. "ai qing" (Ku Tak Upaya)
9. "tian tang"

Bonus Tracks

1. "In Love Again"
2. "Showtime acoustic ver."

Single promosi
* "Unbreakable" (2007)

Filemografi
-----------

### Filem

* *Nasi Lemak 2.0* (2011)
* *Nasi Lemak 1.0* (2022)

Rujukan
-------

1. ↑  "Internet fame". The Star. 2007-01-18. Diarkibkan daripada yang asal pada 2007-05-14. Dicapai pada 2008-04-23.
2. ↑  "salinan arkib". Diarkibkan daripada yang asal pada 2007-10-29. Dicapai pada 2007-10-23.
3. ↑  Michael Cheang (12 November 2007). "Limited 'Showtime' for Karen". The Star.
4. ↑  Cheang, M. (2008-04-07). "Karen Kong is now bigger and better". The Star. Diarkibkan daripada yang asal pada 2008-04-10. Dicapai pada 2008-04-23.

Pautan luar
-----------

* KarenKong.com - Karen's Portal Homepage
* karenkong.com/blog - Karen Kong's Blog Diarkibkan 2007-05-01 di Wayback Machine
* Prodigee Karen Diarkibkan 2007-03-23 di Wayback Machine
* Star Online (Feb 10 2007) - Singer shows multi-cultural heritage with album
* **Karen Fans Portal Diarkibkan 2010-09-24 di Wayback Machine**
* Karen Kong di Pangkalan Data Filem Internet (IMDb)